Agnostic Front

**Agnostic Front** — амэрыканскі гардкор-панк-гурт, заснаваны ў Нью-Ёрку ў 1980 годзе.

## Гісторыя

### 1980—1992
Адметнай рысай гурту, асабліва на раньнім пэрыядзе, заўсёды зьяўлялася пастаянная зьмена складу, часам зьмяняліся па некалькі музыкаў у год. Адзіным нязьменным удзельнікам зьяўляецца нью-ёрцкі гітарыст і заснавальнік калектыву Віні Стыгма, экс-удзельнік гурту Eliminators.

У 1983 годзе быў запісаны дэбютны EP United Blood. Вакалістам групы да гэтага часу стаў Роджэр Мірэт, бубначом — Рэй Барбэр, гітарыстам — Адам Мушы.

У 1984 быў выпушчаны альбом Victim In Pain. Да таго часу на бубнах быў Дэйв Джонз (крыху пазьней яго зьмяніў Джым Калеці), бас-гітара — Роб Кабула. Альбом стаў прыкметнай зьявай на мясцовай гардкор-сцэне. Agnostic Front сталі часта даваць канцэрты ў знакамітым нью-ёрцкім клюбе CBGB (акрамя іх у клюбе выступалі, напрыклад, The Cro-Mags, Murphy’s Law), дзе вакол групы сфармавалася свая каманда фанаў.

Альбом Cause For Alarm, які выйшаў у 1986 годзе, стаў бліжэй да трэш-мэталу, чым да традыцыйнага гардкор-гучаньня. Гэта не магло ня выклікаць незадаволенасьці сярод фанатаў гардкору, частка якіх адвярнулася ад гурту. Традыцыю сыходу ў трэш-мэтал працягнуў і наступны альбом — Liberty And Justice For …. У тым жа годзе вакаліст гурта Роджэр Мірэт быў арыштаваны і абвінавачаны ў захоўваньні наркотыкаў. Тым ня менш, гэта не перашкодзіла гурту адправіцца ў свой першы эўрапейскі тур (Мірэта часова замяніў Майкл Шост).

Пасьля выхаду Мірэта з-за кратаў, пры дапамозе ўдзельнікаў Madball і Sick of It All быў запісаны альбом One Voice. Але ў тым жа годзе гурт распаўся, у канцы выпусьціўшы зборнік To Be Continued і канцэртнік Last Warning. Апошні канцэрт быў дадзены ў тым жа CBGB ў сьнежні 1992 году.

### 1997 — нашы дні
Стыгма і Мірэт аднавілі Agnostic Front у траўні 1996 году, зрабілі некалькі канцэртаў у сьнежні 1996 году, ўзялі Джымі Калеці на бубны і Роба Кабула, які граў з Against The Grain у той час, на бас. Гурт заключыў кантракт з «Epitaph Records», і ў 1998 годзе выпусьціў альбом Something’s Gotta Give (хоць, па заўвазе Мірэта, першапачатковая назва была Today, Tomorrow, Forever), дзе вярнуўся да клясычнага гардкор-гучаньня.

У наступным альбоме гурту, Riot, Riot, Upstart, прынялі ўдзел Білі Мілана з M.O.D. і Ларс Фрэдрыксэн з Rancid. У 2002 годзе Мірэт заняўся іншым праектам Roger Miret and the Disasters, гук якога быў бліжэй да Oi! гучаньня.

У 2004 годзе адбылася зьмена лэйблу на Nuclear Blast Records. 6 лістапада 2007 году Agnostic Front выпусьцілі альбом Warriors з гітом «For My Family».

У 2008 годзе сынгл «Victim in Pain» загучаў ў гульні Grand Theft Auto 4.

## Дыскаграфія

### Студыйныя альбомы
* Victim in Pain (1984) Rat Cage Records
* Cause for Alarm (1986) Relativity/Combat Records
* Liberty and Justice For… (1987) Relativity/Combat Records
* One Voice (1992) Relativity/Roadrunner Records
* Something’s Gotta Give (1998) Epitaph Records
* Riot, Riot, Upstart (1999) Epitaph Records
* Dead Yuppies (2001) Epitaph Records
* Another Voice (2004) Nuclear Blast Records
* Warriors (2007) Nuclear Blast Records
* My Life My Way (2011) Nuclear Blast Records

### DVD/VHS
* Live at CBGB’s DVD 2006
* CBGB’s Punk From the Bowery
* LIVE in N.Y.C. '91… (канцэрт разам з Sick Of It All і Gorilla Biscuits)

### Сынглы
* United Blood EP (1983) Last Warning Records
* Puro des Madre (en español) EP (1998) Hellcat Records
* For My Family EP (2007) Nuclear Blast Records
* That’s Life 7" (2011) Bridge 9 Records

### Музычныя відэа
* Anthem [Live] (1989)
* Gotta Go (1998)
* Riot, Riot, Upstart (1999)
* So Pure to Me (2004)
* Peace (2005)
* All Is Not Forgotten (2005)
* All Is Not Forgotten [Live] (2006)
* Addiction (2007)
* For My Family (2007)
* Dead to Me [Live] (2007)
* That’s Life (2011)
* A Mi Manera (2011)
* My Life My Way (2011)
* Us Against the World (2012)
* Blitzkrieg Bop (2013)

### Зборнікі
* Raw Unleashed (1995) Grand Theft Audio
* Respect Your Roots Worldwide (2012) Strength Records

## Удзельнікі
* Роджэр Мірэт — сьпеў (з 1982)
* Віні Стыгма — гітара (з 1980)
* Крэйг Сыльвэрман — гітара (з 2014)
* Майк Гала — бас-гітара (з 2001)
* Покі Мо — бубны (з 2009)

## Былыя ўдзельнікі
* Джозэф Джэймз — гітара (2009—2014)
* Люі Бэата — бубны
* Джымі Калеці — бубны
* Мэт Гэндэрсан — гітара
* Дэйв Джонз — бубны
* Роб Кабула — бас-гітара
* Алекс Кінан — гітара
* Алан Пэтэрс — бас-гітара
* Крэйг Сэтары — бас-гітара
* Ўіл Шэплер — бубны

## Вонкавыя спасылкі

* Афіцыйны сайт

Катэгорыя:Рок-гурты ЗША
Катэгорыя:Панк-рок-гурты
Катэгорыя:Музычныя гурты ЗША